
Étel-érzékenyek termék választásának segítése okostelefon alkalmazásával

      A kutatásom célja, hogy az alkalmazásom segítségével segítséget nyújtsak az ételallergiában szenvedőknek. Fontosnak tartottam egy olyan alkalmazás elkészítését, mely valami újat hoz és ami valóban segítséget adhat.
       Az alkalmazás készítése előtt szükséges volt egy kis kutatás, hogy valóban van-e rá igény. Az eredmények a várakozásoknak megfelelően alakultak, valóban szükségét érzem egy ilyen szoftver készítésének. Jött a kérdés, milyen platformra?  Mivel a szakdolgozatom témája Androidos alkalmazásfejlesztés volt, ezért kézenfekvő volt hogy a választott platform az Android legyen. A piaci arányok is azt mutatják hogy az Androidos készülékek száma a legmagasabb a konkurenciákkal összevetve. Az alkalmazás fő feladata hogy a vonalkód leolvasása után, egy hozzákapcsolt adatbázisban kikeresse az adott vonalkódhoz tartozó terméket, és visszajelzést küldjön a felhasználónak a termékről. Természetesen az alkalmazás használatához regisztráció szükséges, mivel ez alapján tudjuk hogy a felhasználó milyen összetevőkre allergiás. Miután ezt már tudjuk, így a program tudja hogy mit kell keresni az összetevők között, mely veszélyes a felhasználóra tekintve. Tehát ezt az információt kapja meg a felhasználó. Az adatbázis bővítésére folyamatosan szükség van, mivel sosem lehet benne elég termék. Összefoglalva remélhetőleg segítséget nyújthatunk az alkalmazásunkkal nagyon sok élelmiszerallergiában szenvedőnek.
    Konklúzióként megállapíthatjuk, hogy egy ilyen alkalmazás készítése nagyon sok problémát felvet programozás terén, mint például hogy sosem lehet elég nagy az adatbázisunk, illetve a szoftver nem tévedhet azt illetően hogy valóban fogyaszthat-e egy terméket a felhasználó. Mindenesetre remélhetőleg sikerül nagyon sok embernek segítséget nyújtanunk, ezáltal is könnyebbé tenni az életüket.



